text: ЧСОУ "Артис" дари картина на Албино Пити за благотворителния търг на Американската търговска камара | АРТИС | ARTIS
  Вдъхновителят на "АРТИС"
  Картината на световноизвестния италиански художник бе най-скъпо продадената творба на благотворителната вечер за Деня на благодарността, организирана от Американската търговска камара в България.
  Частно СОУ "Артис" имаше възможността да дари картина, създадена от популярния в цял свят художник Албино Пити, за набиране на средства за ученици и студенти в неравностойно положение.
  Сумата, която дари училище "Артис", чрез продажбата на картината е 2000 лв., които ще бъдат разпределени за подкрепата на две каузи на фондация "Помощ за благотворителността в България " – стипендиантската програма "Готови за успех" и фонд "Ние можем".
  Инициативата е на Американската търговска камара в България, която организира благотворителен търг, към който по специална покана се присъедини и училище "Артис".
  Самият Албино Пити с радост дари творбата си, създадена на 19.11.2014 г по време на пърформанса "ART WORLD FORCE", организиран по повод на 15 – годишнината на Частно СОУ "Артис".
  Американската търговска камара в България организира благотворителна вечер за Деня на благодарността в САЩ за поредна година.
  Събитието беше открито от Марси Рийс – посланик на САЩ В България.
  Репортажът на БНТ може да видите ТУК
  Целта на благотворителната вечер е да се наберат средства за ученици и студенти в неравностойно положение. По време на инициативата ще се проведе търг с тайно и явно наддаване за произведения на изкуството. Средствата от стойността на кувертите също ще бъдат дарени за каузата.
  Благотворителната вечер е посветена на две каузи на фондация "Помощ за благотворителността в България " – стипендиантската програма "Готови за успех" и фонд "Ние можем".